Kairi Dräbtsitskaja & Automatic Pilot
Pühapäeval toimus Kilgi Tallides Tartumaa Noorte Suvekarika II etapp. Ilm tõotas tulla ilus, kuid päikesepaiste vaheldus siiski kogu aeg pilvedega.
Osalesime võistlustel 4 hobusega - Automatic Pilot’iga sõitis Kairi Dräbtsitskaja ning 3 ülejäänuga Rebeka Luhaste.
Rajad olid noorte ja kogenematute hobuste jaoks ülirasked.
Kõrgeimas, 120 cm-s parkuuris ei õnnestunud ühelgi võistluspaaril rada puhtalt läbida ja esikohale tuldi kogenud 9-aaastase hobuse ja 7 karistuspunktiga. Pink Floyd saavutas II koha 8 karistuspunktiga.
110 cm raja suutsid puhtalt läbida vaid 4 võistluspaari 30 startijast ja Omiya saavutas siin III koha.
Automatic Pilot ajas maha raja kõige esimese takistuse, mis sai komistuskiviks väga paljudele, kuna hobune pidi tegema ootamatu ja järsu pöörde, milleks noored hobused pole lihtsalt veel võimelised. Soojenduseks sõidetud 90 cm läbis Automatic Pilot puhtalt.
Two-Stepil ei õnnestunud seekord kahjuks ühtegi rada puhtalt läbida.
Tulemused
Fotod
Videod 1 2 3 4